# Άνω Πορόια Σερρών

### Από τη Βικιπαίδεια, την ελεύθερη εγκυκλοπαίδεια

Άποψη τμήματος του χωριού,στο βάθος η λίμνη Κερκίνη

Τα Άνω Πορόια είναι χωριό του νομού Σερρών της Μακεδονίας.

Είναι κτισμένα στις υπώρειες του Μπέλες βορειοδυτικά της λίμνης Κερκίνης και έχουν 1.529 κατοίκους σύμφωνα με την απογραφή του 2001.

## [Επεξεργασία] Ιστορία

Σύμφωνα με την πρώτη απογραφή των Ελλήνων της Μακεδονίας το 1913 από την ΕΣΥΕ το χωριό είχε 2.684 κατοίκους. Η ονομασία του χωριού είναι ελληνικής προέλευσης.

Οι πρώτοι κάτοικοι του χωριού με ελληνικές καταβολές ήταν απόγονοι Βλάχων. Πιο συγκεκριμμένα η ιστορία αναφέρει ότι ομάδες οικογενειών κατατρεγμένων, από τη Μοσχόπολη, τα Γιάννενα, το Αργυρόκαστρο, τα Τρίκαλα, τα χωριά του Ολύμπου της Πίνδου και του Γράμμου,όπως το Μέτσοβο, η Σαμαρίνα και η Αβδέλλα, ήταν οι πρώτοι μετανάστες που αποτέλεσαν τους πυρήνες του πληθυσμού του χωριού στίς αρχές του 19ου αιώνα. Στη συνέχεια εγκαταστάθηκαν -ξεριζωμένοι απο τις πατρογονικές τους εστίες- πρόσφυγες απο την Μικρά Ασία οι οποίοι αντιμετωπίσθηκαν με ευνοική μεταχείρηση και ευμενή διάθεση απο τους τοπικούς παράγοντες και τους απλούς ανθρωπους. Η προοδευτική δε μίξη των προσφύγων με τους ντόπιους έδωσε νέα τροπή στο χωριό.

Η οικονομική ζωή του χωριού βασιζότανε κυρίως στην άνθηση της κτηνοτροφίας και της γεωργίας με κύριο βάρος της δεύτερης στην καπνοκαλλιέργεια αλλά και στην πλούσια αγορά που την απαρτίζαν φούρνοι, μπακάλικα, τσαγκαράδικα, υφασματάδικα, ραφτάδικα, μαγειρεία, τυράδικα, κρεοπωλεία, καφενεία και κέντρα διασκέδασης. Το 1935 ηλεκτροφωτίστηκε το χωριό από αυτόνομη πετρελαιοκίνητη μονάδα.

Τα Άνω Πορόια είχαν πάντα μια ιδιαίτερη ποιότητα στην πολιτιστική τους ζωή που καθρεφτίζονταν και από την ύπαρξη πολυμελούς πολυφωνικής χορωδίας καθώς και πολυόργανης Φιλαρμονικής.

Τα Άνω Πορόια λόγω του ξηρού κλίματος και της ομορφιάς του φυσικού περιβάλλοντος αποτελούν πόλο έλξης των ξένων και κέντρο ψυχαγωγίας.

## [Επεξεργασία] Εικόνες

[1]

## [Επεξεργασία] Εξωτερικοί Σύνδεσμοι

- Εντυπώσεις και φωτογραφίες από τα Άνω Πορόια.

Ανακτήθηκε από "http://el.wikipedia.org../../../%CE%AC/%CE%BD/%CF%89/%CE%86%CE%BD%CF%89_%CE%A0%CE%BF%CF%81%CF%8C%CE%B9%CE%B1_%CE%A3%CE%B5%CF%81%CF%81%CF%8E%CE%BD_9d63.html"

Κατηγορία: Χωριά των Σερρών

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- English
- Македонски